CELEX: 52012PC0782
Language: et
Date: 2012-12-19
Title: Ettepanek: EUROOPA PARLAMENDI JA NÕUKOGU MÄÄRUS, millega kehtestatakse liidu programm, mille alusel toetatakse teatavaid tegevusi finantsaruandluse ja auditeerimise valdkonnas perioodil 2014–2020

|
			
		
		
		52012PC0782
		
			Ettepanek: EUROOPA PARLAMENDI JA NÕUKOGU MÄÄRUS, millega kehtestatakse liidu programm, mille alusel toetatakse teatavaid tegevusi finantsaruandluse ja auditeerimise valdkonnas perioodil 2014–2020 /* COM/2012/0782 final - 2012/0364 (COD) */
			
				
		
		
			
			   	SELETUSKIRI
1.           ETTEPANEKU TAUST
Euroopa Liidu üks suuremaid saavutusi on ühtne
turg. Integratsioon ja hästi toimiv siseturg on asendamatud strateegia „Euroopa
2020” edukaks muutmisel ja ELi majanduse jätkusuutliku majanduskasvu teele
suunamisel, et ületada 2008. aastal puhkenud finantskriis ja sellele järgnenud
riigivõlakriis.
Kuna kapitaliturud on ülemaailmsed, on
finantsaruandluse ja auditi eeskirjade ülemaailmsel tasandil ühtlustamine
olulise tähtsusega nii kapitaliturgude sujuvaks toimimiseks kui ka finantsteenuste
integreeritud turu saavutamiseks ELis. Selle asemel et kehtestada enda
piirkondlike finantsaruandlusstandardite kogum, millega ühtlustataks ELi
tasandi õigusakte, kuid mis suurendaks ülemaailmsel tasandil piirkondlikku
killustatust, otsustas EL 2002. aastal võtta vastu rahvusvahelised
finantsaruandlusstandardid (IFRS).
Kuna ühe rohkem riike liigub IFRSide ja nende
vastuvõtmise suunas, peab Euroopa suurendama oma mõju rahvusvahelises
standardite kehtestamise protsessis, et ta oleks kuuldav. Selleks et olla
kuuldav ja et meid kuulataks, peab EL leidma sisemise üksmeele. EFRAG[1], mis on
Euroopa Komisjoni tehniline nõustaja raamatupidamisarvestuse küsimustes, on
järk-järgult võtnud endale rolli anda tulevikku suunatud, tehnilisi ja
usaldusväärseid nõuandeid Rahvusvaheliste Raamatupidamisstandardite Nõukogu
(IASB) standardite kehtestamise protsessis. 
Nii rahvusvaheline standardite kehtestaja kui
ka Euroopa huvisid esindav organisatsioon peavad olema sõltumatud, omama
piisavat suutlikkust ja eksperditeadmisi kvaliteetsete standardite koostamiseks
ja standarditega seotud nõu andmiseks ning neil peab olema tugev finantsbaas,
et nad saaksid pikka aega täita oma avalikest huvidest lähtuvat missiooni.
Sel eesmärgil kehtestasid Euroopa Parlament ja
nõukogu 2009. aastal ühenduse programmi, mille alusel toetatakse teatavaid
tegevusi finantsteenuste, finantsaruandluse ja auditeerimise valdkonnas[2]. See
programm lõpeb 31. detsembril 2013. Käesoleva määruse eesmärk on uuendada
kõnealust programmi järgmise finantsraamistiku (2014–2020) jaoks ning
võimaldada kõnealusel perioodil toetada otse liidu eelarvest programmi
toetusesaajate rahastamist. 
Programmi algsed toetusesaajad olid
järelevalveasutuste komiteed,[3]
Rahvusvaheliste Raamatupidamisstandardite Komitee Sihtasutus (IASCF), Euroopa
finantsaruandluse nõuanderühm (EFRAG) ning avaliku huvi järelevalve nõukogu
(PIOB). Otsusega nähti ette ka võimalus lisada uus toetusesaaja või asendada
vana toetusesaaja. 
2010. aastal asutati Euroopa
järelevalveasutused, mis võtsid muu hulgas üle eelmiste järelevalveasutuste
komiteede ülesanded. Seepärast on käesoleva määruse eesmärk pikendada ELi
kaasrahastamist järelejäänud toetusesaajate puhul, nimelt IFRSi sihtasutuse
(IASCFi õigusjärglane), EFRAGi ja PIOBi puhul. 
1.1.        Finantsaruandlus:
Rahvusvaheliste Finantsaruandlusstandardite Sihtasutus (IFRSi sihtasutus) 
2007. aastal alanud finantsturgude kriis on
rõhutanud läbipaistvuse olulisust ning seepärast liikus
raamatupidamisstandardite teema poliitilises tegevuskavas kõrgele kohale. Sai
selgeks, et soodne ärikeskkond ja ülemaailmsed võrdsed tingimused tuleks
kombineerida läbipaistvuse ja võrreldavusega, mis aitavad kaasa hästi toimiva
ülemaailmse kapitalituru saavutamisele. Juhid üle kogu maailma mõistsid ühtsete
kvaliteetsete ülemaailmsete raamatupidamisstandardite määravat tähtsust[4]. 
Euroopa Liit võttis juhipositsiooni, kui ta
otsustas võtta vastu rahvusvahelised raamatupidamisstandardid (IFRS ja IFRIC)
liidu õigusesse. Vastavalt määrusele (EÜ) nr 1606/2002 (edaspidi „IASi määrus”)
peavad ELis noteeritud äriühingud koostama oma konsolideeritud finantsaruanded
ELis vastu võetud rahvusvahelisi raamatupidamisstandardeid kasutades.
Liikmesriigid võivad nõuda või lubada nende standardite kasutamist
raamatupidamise aastaaruande ja/või börsil noteerimata äriühingute puhul. 
Liidus vastuvõetud IFRSi kasutavate Euroopa
ettevõtjate finantsaruandeid aktsepteeritakse ilma korrigeerimata mitmel
kapitaliturul üle maailma – sealhulgas USAs, Austraalias ja Jaapanis. Kuna üha
rohkem riike võtavad vastu IFRS-standardid või ühtlustavad oma eeskirjad
nendega, on liikumine ülemaailmselt aktsepteeritud, ühtsete rahvusvaheliste
raamatupidamisstandardite eesmärgi suunas kindel.
Rahvusvahelisi raamatupidamisstandardeid (IFRS
ja IFRIC) töötavad välja Rahvusvaheline Raamatupidamisstandardite Nõukogu
(IASB) ja IFRSide tõlgendamise komitee. IFRSi sihtasutus on nende
organisatsioonide katusorganisatsioon ning hoolitseb nende sujuva toimimise ja
nõuetekohase rahastamise eest. Kvaliteetseid raamatupidamisstandardeid koostav
organ peab olema sõltumatu ja tal peab olema piisav suutlikkus, et värvata
parimaid inimesi. Selleks vajab ta kindlat, neutraalset, usaldusväärset ja
arvutatavat rahastamisbaasi pikaajaliselt. 
Lisaks rahastamisele peab ka IFRSi sihtasutuse
juhtimine toetama selle organisatsiooni sõltumatut, usaldusväärset ja
nõuetekohast toimimist. Sihtasutuse juhtimist on viimastel aastatel parandatud
eelkõige järelevalvenõukogu loomisega. See organ loodi, et võimaldada rakendada
aruandekohustust ja avalike huvide nõuetekohast esindamist organisatsioonis.
Standardite nõuandekogu tulemuslikkust on suurendatud ning on loodud
nõuetekohase menetluse järelevalvekomisjon (Due Process Oversight Committee).
Vaja on teha veel tööd, et tagada, et IFRSi sihtasutus tugevdab oma positsiooni
kvaliteetsete standardite kindlaksmäärajana, kes esindab kapitaliturgude
ülemaailmset olemust.
Selleks
näitas Euroopa Liit otsusega 716/2009, et ta on valmis pakkuma IFRSi
sihtasutusele vajalikku rahalist toetust stabiilse kaasrahastamise kava abil.
EL hakkas koos teatavate üksikute liikmesriikidega tegema makseid IFRSi
sihtasutuse eelarvesse vastavalt oma kaalule ülemaailmsetel kapitaliturgudel.
ELi toetus IFRSi sihtasutuse eelarvesse 2011. eelarveaastal oli
4 229 165,14 eurot (17 % sihtasutuse kogu toetuskõlblikest
kuludest kõnealusel aastal).
Vastavalt järelevalvenõukogu lõpparuandele,
mis käsitles IFRSi sihtasutuse juhtimise läbivaatamist[5] ja
avaldati 9. veebruaril 2012, seotakse liikmelisus järelevalvenõukogus IFRSi
sihtasutuse eelarve rahalise toetamisega. Seepärast on esmatähtis, et EL jätkab
IFRSi sihtasutuse eelarve toetamist vastavalt oma ülemaailmsele majanduslikule
kaalule, kui Euroopa tahab säilitada oma praegust positsiooni rahvusvahelise
finantsaruandluse valdkonnas. 
1.2.        Finantsaruandlus: Euroopa
finantsaruandluse nõuanderühm (EFRAG)
EFRAG loodi 2001. aastal eraõigusliku
organisatsioonina, mis annaks Euroopa Komisjonile tehnilist eksperdinõu
finantsaruandluse valdkonnas. Alguses andis EFRAG komisjonile peamiselt nõu
selle kohta, kas liidus vastuvõetav rahvusvaheline raamatupidamisstandard
vastab kinnitamise tehnilistele kriteeriumidele[6]. EFRAG on järk-järgult võtnud endale rolli
ennetavalt mõjutada IASBd tema standardite kehtestamise töös. EFRAG koostab
arvamuskirju standardite kavandite kohta ning varajases etapis avaldab
aruteludokumente raamatupidamisarvestuse jooksvate küsimuste kohta. EFRAGi
arvamuskirju loetakse ja neile viidatakse kogu maailmas. 
Algselt oli esindatus ja hääleõigus EFRAGi
juhtorganites (nt üldkogu ja nõukogu) seotud EFRAGi eelarve rahalise
toetamisega. Peamise tehnilise töö eest vastutav organ, milleks on tehniliste
ekspertide rühm, on alati olnud sõltumatu.
2008. aastal reformiti põhjalikult EFRAGi
juhtimist, et peegeldada selle suuremat rolli avalikus poliitikas, muutudes
platvormiks, kus kujundada Euroopa ühine seisukoht raamatupidamisarvestuse
küsimustes. Eesmärk oli tagada suurem avalik järelevalve ja aruandekohustus. 
Kaks peamist muudatust olid järgmised: 
·                        
loodi planeerimise ja vahendite komitee, kuhu
koondub varajases etapis tehtav ennetav töö ning kus osalevad ka liikmesriikide
standardite kindlaksmäärajad; ning
·                        
tugevdati nõukogu rolli: nõukogu liikmed ei ole
enam rahastavate organisatsioonide esindajad, vaid on määratud ametisse
isikuliselt. Liikmed esindavad erinevaid sidusrühmi – aruannete koostajad
(sealhulgas väikesed ja keskmise suurusega ettevõtjad), kasutajad ja
finantseerimisasutused; või neil on avaliku sektori taust – ning kõigilt
eeldatakse tegutsemist avalikes huvides. 17st nõukogu liikmest on neli nn
avaliku sektori taustaga liikmed: neil on konkreetne taust avalikus sektoris
poliitika kujundamises ning nad määrab komisjon. 
Tehniliste ekspertide rühm on jätkuvalt
vastutav EFRAGi peamise tehnilise töö eest. Kõiki EFRAGi seisukohtasid rahvusvaheliste
raamatupidamisstandardite kohta peab arutama ja need heaks kiitma tehniliste
ekspertide rühm, kes tegutseb sõltumatu tehnilise eksperdikomisjonina. EFRAGi
eesistuja juhatab tehniliste ekspertide rühma koosolekuid ning EFRAGil on
eraldi sekretariaat (koosneb arvestusvaldkonna spetsialistidest). Suurema osa
tehniliste ekspertide rühma tööst moodustab komisjonile standardite kinnitamise
kohta nõu andmine ja arvamuskirjad IASBile. 
Enamik EFRAGi koosolekutest on avalikkusele
avatud ning komisjoni talitused võivad osaleda EFRAGi koosolekutel
vaatlejatena. 
2008. aastal toimunud juhtimise eesmärgistatud
reform võimaldas EFRAGil laiendada oma ennetavaid tegevusi koostöös Euroopa
riiklike standardite kindlaksmäärajatega. EFRAG jätkab järgnevatel kuudel juhtimise
edasiste reformide kaudu vahendite edasiarendamist tagamaks, et ta muutub
peamiseks platvormiks nn ELi ühiseks hääle kujundamiseks arvestusvaldkonnas
ning IASBile ELi seisukohtade esitamiseks. Selleks vaatab EFRAG oma
juhtimisstruktuuri põhjalikult läbi, võttes nõuetekohaselt arvesse viimaseid
arenguid rahvusvahelise finantsaruandluse valdkonnas.
Kuna üha rohkem riike võtavad vastu IFRSid, peab
EL võtma meetmeid, et vältida oma mõju ja kaalu järk-järgulist vähenemist
IASBis. Seepärast on määrava tähtsusega, et Euroopa huvid on rahvusvahelisel
tasandil hästi esindatud. Selleks on oluline, et Euroopa räägib ühel häälel,
mis on usaldusväärne ja põhineb tehniliselt kindlatel alustel. 
EFRAG vajab kindlat, pikaajalist ja
mitmekesist rahastamist, et olla usaldusväärne ja sõltumatu ning et suuta
koostada kvaliteetseid dokumente, võttes tööle parimaid eksperte.
Üleeuroopaline seisukoht on esindatud ainult siis, kui lisaks suurtele
liikmesriikidele kaasrahastab komisjon EFRAGi väiksemate liikmesriikide nimel. 
Aastate 2010–2013 rahastamisprogrammi
koostamisel lähtuti eesmärgist tagada pikas perspektiivis töökindel
rahastamine. ELi 16. septembri 2009. aasta rahastamisotsuse kohaselt oli ELi
toetus EFRAGile 2011. eelarveaastal 2 288 160 eurot (43 % EFRAGi
kogu eelarvest kõnealusel aastal).
Kõnealuse programmi eesmärgid on pikaajalised
ja seepärast on keeruline teha järeldusi vaid rahastamise kahe täisaasta järel.
Senise rahastamise kogemuse põhjal on programm oma peamised eesmärgid täitnud.
Muu hulgas on see võimaldanud EFRAGil laiendada oma tegevust ja teha ennetavat
tööd, suhelda sidusrühmadega ja kuulata nende seisukohti teavitusüritustel ning
suurendada oma sõltumatust, makstes eesistujale ise palka. Põhjalikum teave
seniste kogemuste kohta on esitatud komisjoni talituste eelhinnangus, mis on
lisatud käesolevale ettepanekule. 
1.3.        Auditeerimine: avaliku huvi
järelevalve nõukogu (PIOB)
Avaliku huvi järelevalve nõukogu (PIOB) on
kasumit mittetaotlev Hispaania sihtasutus, mis asub Madridis. PIOBi peamised partnerid on järelevalverühm, mis on
rahvusvahelisi reguleerivaid asutusi ja institutsioone esindav organ,[7] ning
Rahvusvaheline Arvestusekspertide Föderatsioon (IFAC), mis on eraõiguslik
organ, mis esindab arvestuseksperte ja audiitoreid üle maailma[8]. PIOB koosneb kümnest liikmest, sealhulgas
eesistuja. Kaks liiget määrab Euroopa
Komisjon.
PIOBi liikmed on isikud, kelle järelevalverühm
on nimetanud ametisse kolmeks aastaks vastavalt vastastikuse mõistmise
memorandumile. PIOB esindab eri sidusrühmasid: seadusandjad (nt Euroopa Parlament, liikmesriikide
parlamendid), finantsturge reguleerivad asutused ja järelevalveasutused,
sealhulgas audiitorite järelevalveorganid, raamatupidamise ja auditi valdkonna
standardite riiklikud kehtestajad, audiitorid ja auditi kutseala üldiselt,
finantsaruannete koostajad (ettevõtjad), finantsaruannete kasutajad (nt
investorid, analüütikud, uurijad, tarnijad), teadlased.
PIOBi roll on tagada, et Rahvusvahelise
Arvestusekspertide Föderatsiooni (IFAC) raames jälgitakse audiitorite rahvusvaheliste
standardite ettepanekute tegemisel, koostamisel ja vastuvõtmisel nõuetekohaseid
protsesse, järelevalvet ja läbipaistvust. Sihtasutust valitseb usaldusisikute
kogu, kus iga PIOBi liige on usaldusisik.
ELi 16. septembri 2009. aasta rahastamisotsuse
kohaselt oli ELi toetus PIOBile 2010. eelarveaastal 286 231 eurot.
See summa moodustas 22 % PIOBi kogu toetuskõlblikest kuludest
(1 301 050 eurot). Samas oli ELi toetus PIOBile 2011. eelarveaastal
288 991,78 eurot, mis samuti moodustab 22 % PIOBi toetuskõlblikest
kuludest kõnealusel aastal (1 313 599 eurot).
PIOBi kaasrahastamise kogemus on seni olnud
positiivne. Euroopa Komisjonil on olnud võimalus külastada PIOBi ruume kahel
korral (märts 2010 ja aprill 2011) ning kontrollida selle finantskontrolli.
Euroopa Komisjon koolitas ka PIOBi töötajaid ELi eelarvemenetluse valdkonnas.
Praktilisest küljest on 2010. ja 2011. aasta tegevustoetuse haldamisega seotud
tegevused olnud väga kasulikuks õppetunniks mõlemale poolele. See on loonud
aluse tulevaste rahastamistoetuste tõhusamaks haldamiseks.
ELi poolne PIOBi kaasrahastamine on saanud
eeskujuks teistele võimalikele toetajatele. Praegu kaasrahastavad PIOBit ainult
IFAC (umbes 78 %) ja EL (umbes 22 %). Euroopa Komisjon jätkab tööd PIOBi
rahastamise mitmekesistamiseks ja PIOBi sõltumatuse tugevdamiseks auditi
kutsealast. Eeldatavalt eraldavad mitu rahvusvahelist institutsiooni PIOBile
vahendeid juba 2013. eelarveaasta jaoks Lisaks on järelevalverühm, PIOB ja
IFAC loonud rakkerühma, et valida ja veenda rühma rahastajaid kogu maailmast
rahastama PIOBi püsivalt ja pika aja jooksul.
Kui EL vähendaks oma rahastamispanuse taset
võrreldes praegusega (mis moodustab 22 % kogueelarvest), annaks see vale
signaali ajal, mil PIOB püüab mitmekesistada oma rahastamisstruktuuri. Äärmiselt
oluline on see ka võttes arvesse meie praeguseid auditituru reforme, mille
eesmärk on suurendada audiitorühingute, rahvusvaheliste auditeerimisstandardite
(ISAd) koostajate ja auditi valdkonna järelevalveasutuste sõltumatust.
2.           HUVITATUD ISIKUTEGA KONSULTEERIMISE JA
MÕJU HINDAMISE TULEMUSED
Komisjon hindas rahastamise võimalikke
alternatiive oma eelhinnangus, mis on lisatud komisjoni ettepanekule
2010.–2013. aasta programmi kehtestamise kohta[9]. Programmi eesmärk oli tagada stabiilne,
mitmekesine, usaldusväärne ja piisav rahastamine ning võimaldada asjaomastel
asutustel täita oma ülesandeid sõltumatult ja tõhusalt. On selgelt kindlaks
tehtud, et ELi kaasrahastamine on nende eesmärkide saavutamiseks kõige tõhusam
ja asjakohasem valik. 
Komisjon leidis käeolevale ettepanekule
lisatud eelhinnangus, et programm on seni täitnud ootuseid ja seatud eesmärke
ning rahastamist tuleks jätkata. Lisaks loodi rahastamise programm eesmärgiga
täita pikaajalisi eesmärke. Seepärast on asjakohane teha ettepanek selle jätkamiseks
järgmises finantsraamistikus (2014–2020). 
3.           ETTEPANEKU ÕIGUSLIK KÜLG
3.1.        Õiguslik alus
Euroopa Liidu toimimise lepingu
artikkel 114.
Kooskõlas komisjoni poolt mitmeaastase
finantsraamistiku raames vastu võetud seadusandliku poliitikaga tehakse ettepanek
kehtestada käesolev rahastamisprogramm määruse kujul.
3.2.        Subsidiaarsuse põhimõte
ELi programmiga nähakse ette võimalus
kaasrahastada teatavate selliste asutuste tegevust, mis täidavad eesmärke, mis
moodustavad osa ELi poliitikast finantsaruandluse ja auditeerimise valdkonnas
ning toetavad seda. Ettepanek on subsidiaarsuse põhimõttega kooskõlas, kuna
vastavalt Euroopa Liidu lepingu artiklile 5 ei ole ettepaneku eesmärgid
liikmesriikide tasandil piisaval määral saavutatavad, mistõttu on nimetatud meetme
ulatuslikkus ja mõjusus paremini saavutatavad ELi tasandil.
3.3.        Proportsionaalsuse põhimõte
Ettepanek on kooskõlas Euroopa Liidu lepingu
artiklis 5 sätestatud proportsionaalsuse põhimõttega. Nagu tehti kindlaks
eelhindamise käigus, ei lähe käesolev määrus nimetatud eesmärkide saavutamiseks
vajalikust kaugemale. ELi poolset rahastamist kavandatakse finantsteenuste
sektori täpselt määratletud ja piiratud hulga kõige olulisemate asutuste puhul.
Praeguse institutsionaalse raamistiku alusel tagatakse uue rahastamiskorraga
stabiilne, mitmekesine, usaldusväärne ja piisav rahastamine, et võimaldada
asjaomastel asutustel täita ELiga seotud või ELi avalikes huvides olevat
missiooni sõltumatult ja tõhusalt. Rahalist
toetust antakse vastavalt Euroopa Parlamendi ja nõukogu 25. oktoobri 2012.
aasta määruses (EL, Euratom) nr 966/2012, mis käsitleb Euroopa Liidu üldeelarve
suhtes kohaldatavaid finantseeskirju, ning komisjoni 29. oktoobri 2012. aasta
delegeeritud määruses (EL, Euratom) nr …/…, mis käsitleb Euroopa Parlamendi ja
nõukogu määruse (EL, Euratom) nr 966/2012 (mis käsitleb Euroopa Liidu
üldeelarve suhtes kohaldatavaid finantseeskirju) kohaldamise eeskirju,
sätestatud tingimustele. 
4.           MÕJU EELARVELE 
ELi eelarvest aastateks 2014–2020 eraldatav
summa on 58,01 miljonit eurot jooksevhindades. Programm kestab seitse aastat,
nii et see kattub finantsperspektiivi kestusega (2014–2020).
2012/0364 (COD)
Ettepanek:
EUROOPA PARLAMENDI JA NÕUKOGU MÄÄRUS,
millega kehtestatakse liidu programm, mille
alusel toetatakse teatavaid tegevusi finantsaruandluse ja auditeerimise
valdkonnas perioodil 2014–2020
(EMPs kohaldatav tekst)
EUROOPA PARLAMENT JA EUROOPA LIIDU
NÕUKOGU,
võttes arvesse Euroopa Liidu toimimise
lepingut, eriti selle artiklit 114,
võttes arvesse Euroopa Komisjoni ettepanekut,
olles edastanud seadusandliku akti eelnõu
riikide parlamentidele,
võttes arvesse Euroopa Majandus- ja
Sotsiaalkomitee arvamust[10],
toimides seadusandliku tavamenetluse kohaselt
ning arvestades järgmist:
(1)       Euroopa Parlamendi ja nõukogu
otsusega nr 716/2009/EÜ[11]
kehtestati ühenduse programm, mille alusel toetatakse teatavaid tegevusi
finantsteenuste, finantsaruandluse ja auditeerimise valdkonnas. Kõnealuse
otsuse alusel kaasrahastab EL Euroopa finantsaruandluse nõuanderühma (EFRAG),
rahvusvaheliste finantsaruandlusstandardite sihtasutust (IFRSi sihtasutus, mis
on rahvusvaheliste raamatupidamisstandardite komitee sihtasutuse (IASCF)
õigusjärglane) ning avaliku huvi järelevalve nõukogu (PIOB) tegevustoetuste
vormis kuni 31. detsembrini 2013.
(2)       2008. aastal alanud kriis
finantsturgudel on asetanud finantsaruandluse ja auditeerimise küsimused ELi
poliitilise tegevuskava keskmesse. Hästi toimiv ühine finantsaruandluse
raamistik on siseturu, kapitaliturgude tulemusliku toimimise ja finantsteenuste
integreeritud turu saavutamiseks ELis esmatähtis.
(3)       Maailma majanduse seisukohast
on vaja ülemaailmset raamatupidamisarvestuse keelt. Paljudes jurisdiktsioonides
kogu maailmas on vastu võetud ja kasutatakse Rahvusvahelise
Raamatupidamisstandardtite Nõukogu (IASB) koostatud rahvusvahelisi
finantsaruandluse standardeid (IFRS). Sellised rahvusvahelised
raamatupidamisstandardid tuleb välja töötada läbipaistva ja demokraatlikule
kontrollile alluva protsessi alusel. ELi huvide järgimise, üleilmsete
standardite kõrge kvaliteedi ja liidu õigusega kooskõla tagamiseks on oluline,
et liidu huvid oleksid nimetatud rahvusvahelises standardite kehtestamise
protsessis asjakohaselt arvesse võetud.
(4)       Vastavalt Euroopa Parlamendi
ja nõukogu 19. juuli 2002. aasta määrusele (EÜ) nr 1606/2002 rahvusvaheliste
raamatupidamisstandardite kohaldamise kohta,[12] tuleks rahvusvahelised
finantsaruandlusstandardid inkorporeerida liidu õigusesse, et neid kohaldaksid
äriühingud, kelle väärtpaberid on noteeritud reguleeritud turul ELis,
tingimusel et rahvusvaheline finantsaruandlusstandard vastab kõnealuses
määruses sätestatud kriteeriumidele. Seega on rahvusvahelistel
finantsaruandlusstandarditel siseturu toimimises oluline roll ning EL on
otseselt huvitatud, et rahvusvaheliste finantsaruandlusstandardite
väljatöötamise ja heakskiitmise protsess tagab siseturu õigusraamistiku
nõuetega kooskõlas olevad standardid.
(5)       IFRSe annab välja IASB ning
nendega seotud tõlgendusi annab välja rahvusvaheliste
finantsaruandlusstandardite tõlgendamise komitee – kaks asutust, mis kuuluvad
rahvusvaheliste finantsaruandlusstandardite sihtasutusse. Seega on oluline
kehtestada IFRSi sihtasutuse asjakohane rahastamiskord.
(6)       Euroopa finantsaruandluse
nõuanderühma (EFRAG) asutasid 2001. aastal emitente, investoreid ja arvestusspetsialiste
esindavad Euroopa organisatsioonid, mis tegutsevad finantsaruandluse
valdkonnas. Määruse (EÜ) nr 1606/2002 kohaselt esitab EFRAG komisjonile
arvamusi selle kohta, kas IASBi välja antud raamatupidamisstandard või
rahvusvaheliste finantsaruandlusstandardite tõlgendamise komitee välja antud
tõlgendus, mida tuleb kinnitada, vastab kõnealuses määruses sätestatud
kinnitamise kriteeriumidele. EFRAG võtab endale ka rolli olla Euroopa ühiseks
hääleks arvestusvaldkonnas ülemaailmsel tasandil. Selle ülesande täitmisel
esitab EFRAG ettepanekuid IASBi standardite kehtestamise protsessi jaoks. 
(7)       Võttes arvesse EFRAGi keskset
rolli siseturgu käsitlevate õigusaktide ja poliitika toetamisel ning Euroopa
huvide esindamisel standardite kehtestamise protsessis rahvusvahelisel
tasandil, on vaja, et EL tagaks EFRAGi stabiilse rahastamise ja seega toetaks
selle rahastamist.
(8)       Kohustusliku auditi
valdkonnas moodustas järelevalverühm, mis on Rahvusvahelise Arvestusekspertide
Föderatsiooni (IFAC) juhtimise reformi järelevalve eest vastutav rahvusvaheline
organisatsioon, 2005. aastal avaliku huvi järelevalve nõukogu (PIOB). PIOBi
ülesanne on jälgida rahvusvaheliste auditeerimisstandardite (ISAd)
vastuvõtmiseni viivat protsessi ning muid IFACi tegevusi, mis on üldistes
huvides. Auditeerimisstandardeid on võimalik vastu võtta ELis kohaldamiseks
eelkõige tingimusel, et need on välja töötatud nõuetekohase läbipaistva
menetluse käigus avaliku järelevalve all ja läbipaistvuse tingimustes, nagu on
nõutud Euroopa Parlamendi ja nõukogu 17. mai 2006. aasta direktiivi
2006/43/EÜ (mis käsitleb raamatupidamise aastaaruannete ja konsolideeritud
aruannete kohustuslikku auditit)[13]
artiklis 26. Ka 30. novembri 2011. aasta uued ettepanekud auditi kohta näevad
ette rahvusvaheliste auditeerimisstandardite kehtestamise ELis[14].
(9)       Rahvusvaheliste
auditeerimisstandardite kehtestamine ELis ja PIOBi põhiülesanne tagada nende
vastavus direktiivi 2006/43/EÜ nõuetele tähendab, et EL on otseselt huvitatud
selle tagamisest, et rahvusvaheliste auditeerimisstandardite väljatöötamise ja
heakskiitmise protsessi tulemuseks on siseturu õigusraamistikuga kooskõlas
olevad standardid. Artikli 26 lõike 3 muudetud tekstis, nagu on osutatud
direktiivi ettepaneku[15]
artiklis 1, tunnistatakse selgesõnaliselt PIOBi rolli. Seega on oluline tagada
PIOBi asjakohane rahastamiskord.
(10)     Raamatupidamisarvestuse ja
auditeerimise valdkonnas töötavad asutused sõltuvad tugevalt rahastamisest ja
neil on ELis oluline roll, mis on otsustava tähtsusega siseturu toimimise jaoks.
Otsusega nr 716/2009/EÜ kehtestatud programmi kavandatud toetusesaajaid on
kaasrahastatud liidu eelarvest tegevustoetuse alusel, mis on võimaldanud neil
suurendada oma sõltumatust erasektorist ja ajutisest rahastamisest, seega
suurendades nende suutlikkust ja usaldusväärsust. 
(11)     Kogemus on näidanud, et liidu
kaasrahastamisega tagatakse, et toetusesaajad saavad kasu selgest, stabiilsest,
mitmekesisest, usaldusväärsest ja piisavast rahastamisest ning et see aitab
toetusesaajatel olla suutelised täitma oma ülesandeid avalikes huvides
sõltumatult ja tõhusalt. Seepärast tuleks rahvusvaheliste
raamatupidamisarvestuse ja auditeerimise standardite kehtestamise toimimiseks
ning eelkõige IFRSi sihtasutusele, EFRAGile ja PIOBile jätkuvalt anda liidu
toetusena piisavalt rahalisi vahendeid..
(12)     Lisaks rahastamismudeli
muutmisele viiakse IFRSi sihtasutuses ja EFRAGis praegu läbi juhtimise
reformid, tagamaks, et nende asutuste struktuur ja töökord võimaldavad neil
täita oma ülesandeid avalikes huvides sõltumatult, tõhusalt, läbipaistvalt ning
demokraatlikule kontrollile alluval viisil. Seoses IFRSi sihtasutusega loodi
2009. aastal järelevalvenõukogu, et tagada avalik aruandekohustus ja
järelevalve, ning on tugevdatud standardite nõuandekogu tulemuslikkust,
parandatud läbipaistvust ning mõjuhinnangud on muudetud IASB nõuetekohase
protsessi ametlikuks osaks.
(13)     Programmi kogu kestuse ajaks
tuleks kehtestada rahastamispakett, mis on eelarvepädevatele institutsioonidele
iga-aastase eelarvemenetluse käigus peamiseks juhiseks Euroopa Parlamendi,
nõukogu ja komisjoni XX/YY/201Z eelarvedistsipliini ja usaldusväärset
finantsjuhtimist käsitleva institutsioonidevahelise kokkuleppe punkti [17]
tähenduses.
(14)     Tuleb kohaldada ELi
finantshuve kaitsvaid määrusi, milleks on 25. oktoobri 2012. aasta määrus
(EL, Euratom) nr 966/2012 (mis käsitleb Euroopa Liidu üldeelarve suhtes
kohaldatavaid finantseeskirju) ja komisjoni 29. oktoobri 2012. aasta
delegeeritud määrus (EL, Euratom) nr …/…. (mis käsitleb Euroopa Parlamendi
ja nõukogu määruse (EL, Euratom) nr 966/2012 (mis käsitleb Euroopa Liidu
üldeelarve suhtes kohaldatavaid finantseeskirju) kohaldamise eeskirju),[16] võttes
arvesse eelarvevahendite valiku lihtsuse ja järjepidevuse põhimõtteid, piiratud
juhtumeid, mil komisjon võtab otsese vastutuse nende rakendamise ja juhtimise
eest, ning nõutavat proportsionaalsust vahendite taseme ja nende kasutamisega
seotud halduskoormuse vahel. 
(15)     Käesoleva määrusega
kehtestatav kaasrahastamise programm peaks aitama kaasa eesmärgile tagada
äriühingute raamatupidamisaruannete võrreldavus ja läbipaistvus kogu ELis,
aitama kaasa finantsaruandlusstandardite ülemaailmsele ühtlustamisele,
edendades IFRSi rahvusvahelist tunnistamist, ning ühtlustatud ja kvaliteetsete
auditeerimisstandardite edendamisele kõigis liikmesriikides. See programm
panustab ka strateegia „Euroopa 2020” eesmärkide saavutamisesse, tugevdades
finantsteenuste ja kapitali ühtset turgu ning panustades ka strateegia
välismõõtmesse. 
(16)     Käesoleva määrusega tuleks
ette näha võimalus kaasrahastada teatavate selliste asutuste tegevusi, mis
täidavad eesmärke, mis moodustavad osa ELi poliitikast standardite
väljatöötamise, kinnitamise või standardite kehtestamise protsessi järelevalve
valdkonnas seoses finantsaruandluse ja auditeerimisega, ja mis kõnealust
poliitikat toetavad. Käesoleva määrusega tuleks ette näha võimalus
kaasrahastada teatavate asutuste tegevusi, mis aitavad saavutada ELi üldistes
huvides olevaid eesmärke kogu ELi hõlmavates küsimustes seoses standardite
väljatöötamise, kinnitamise või standardite kehtestamise protsessi
järelevalvega finantsaruandluse ja auditeerimise valdkonnas.
(17)     ELi poolset rahastamist
kavandatakse finantsaruandluse ja auditeerimise valdkonna täpselt määratletud
ja piiratud hulga kõige olulisemate asutuste puhul. Praeguse institutsionaalse
raamistiku alusel tuleks rahastamiskorraga tagada stabiilne, mitmekesine,
usaldusväärne ja piisav rahastamine, et võimaldada asjaomastel asutustel täita
ELiga seotud või avalikes huvides olevat missiooni sõltumatult ja tõhusalt. 
(18)     Rahalist toetust tuleks anda
vastavalt tingimustele, mis on sätestatud Euroopa Parlamendi ja nõukogu 25.
oktoobri 2012. aasta määruses (EL, Euratom) nr 966/2012, mis käsitleb Euroopa
Liidu üldeelarve suhtes kohaldatavaid finantseeskirju, ning komisjoni 29.
oktoobri 2012. aasta delegeeritud määruses (EL, Euratom) nr …/…, mis käsitleb
Euroopa Parlamendi ja nõukogu määruse (EL, Euratom) nr 966/2012 (mis käsitleb
Euroopa Liidu üldeelarve suhtes kohaldatavaid finantseeskirju) kohaldamise
eeskirju. Käesoleva määrusega
kehtestatud kaasrahastamise programm asendab eelmise toetusesaajate rahastamise
programmi. Seepärast tuleks õiguskindluse
eesmärgil otsus 716/2009/EÜ kehtetuks tunnistada.
(19)     Selleks et edendada ELi huve
finantsaruandluse ja auditeerimise valdkonnas ning paindlikult kohanduda
tulevaste juhtimis- ja institutsionaalsete muudatustega nendes valdkondades,
tuleks komisjonile delegeerida õigus võtta vastu Euroopa Liidu toimimise
lepingu artikli 290 kohaselt õigusakte seoses programmi uute toetusesaajate
valimisega. On eriti oluline, et komisjon viiks oma ettevalmistava töö käigus
läbi asjakohased konsultatsioonid, sealhulgas ekspertide tasandil. Komisjon
peaks delegeeritud õigusaktide ettevalmistamise ja koostamise ajal tagama
asjaomaste dokumentide sama- ja õigeaegse ning sobiva edastamise Euroopa
Parlamendile ja nõukogule. 
(20)     Kuna käesoleva määruse
eesmärke ei suuda liikmesriigid piisavalt saavutada ning kuna nende ulatuse ja
toime tõttu on neid parem saavutada liidu tasandil, võib liit võtta meetmeid
kooskõlas Euroopa Liidu lepingu artiklis 5 sätestatud subsidiaarsuse
põhimõttega. Kooskõlas kõnealuses artiklis
sätestatud proportsionaalsuse põhimõttega ei lähe käesolev määrus nimetatud
eesmärkide saavutamiseks vajalikust kaugemale,
ON VASTU VÕTNUD KÄESOLEVA MÄÄRUSE:
Artikkel 1
Reguleerimisese ja reguleerimisala
1.           Käesolevaga kehtestatakse
liidu programm (edaspidi „programm”) perioodiks 1. jaanuar 2014 kuni 31.
detsember 2020, et toetada nende asutuste tegevust, mis aitavad kaasa liidu
poliitikaeesmärkide saavutamisele seoses finantsaruandluse ja auditeerimisega.
2.           Programm hõlmab tegevusi,
mille käigus töötatakse välja standardid või osaletakse nende väljatöötamises,
kohaldatakse, hinnatakse või kontrollitakse standardeid või teostatakse järelevalvet
standardite kehtestamise protsessi üle, et toetada liidu poliitika rakendamist
finantsaruandluse ja auditeerimise valdkonnas.
Artikkel 2
Eesmärgid
1.           Programmi eesmärk on
parandada siseturu toimimise tingimusi, toetades rahvusvaheliste finantsaruandluse
ja auditeerimise standardite läbipaistvat ja sõltumatut väljatöötamist.
2.           Selle eesmärgi täitmist
mõõdetakse eelkõige selle alusel, mitu riiki kasutavad rahvusvahelisi
finantsaruandluse standardeid (IFRS) ja rahvusvahelisi auditeerimisstandardeid
(ISA).
Artikkel 3
Programmi alusel toetuse saajad
1.           Programmi alusel toetuse
saajad on järgmised: 
a)         toetuse saajad finantsaruandluse
valdkonnas:
–              
Euroopa finantsaruandluse nõuanderühm (EFRAG);
–              
rahvusvaheliste finantsaruandlusstandardite
sihtasutus (IFRSi sihtasustus);
b)         toetuse saaja auditeerimise
valdkonnas: avaliku huvi järelevalve nõukogu (PIOB).
2.           Komisjonile antakse õigus
võtta vastu delegeeritud õigusakte vastavalt artiklile 9, et valida programmi
jaoks uusi toetusesaajaid ja muuta lõiget 1 vastavalt. 
3.           Mis tahes uus toetuse saaja
on kasumit mittetaotlev juriidiline isik, kes täidab eesmärki, mis moodustab
osa liidu poliitikast finantsaruandluse ja auditeerimise valdkonnas ja toetab
seda ning on ühe lõikes 1 loetletud toetusesaaja otsene järglane.
Artikkel 4
Toetuste andmine
Programmi raames antakse rahalisi
vahendeid tegevustoetusena.
Artikkel 5
Läbipaistvus
Iga programmi raames toetuse saaja märgib
avalikkusele nähtavas kohas, nt veebilehel, trükises või aastaaruandes, et teda
on rahastatud Euroopa Liidu eelarvest.
Artikkel 6
Finantssätted
Rahastamispakett käesoleva otsuse
rakendamiseks ajavahemikul 2014–2020 on 58 010 000 eurot
jooksevhindades. 
Artikkel 7
Programmi rakendamine
1.           Komisjon rakendab programmi
kooskõlas Euroopa Parlamendi ja nõukogu 25. oktoobri 2012. aasta määrusega (EL,
Euratom) nr 966/2012, mis käsitleb Euroopa Liidu üldeelarve suhtes
kohaldatavaid finantseeskirju. 
2.           Programmi rakendamiseks võtab
komisjon vastu iga-aastased tööprogrammid. Tööprogrammides sätestatakse
soovitud eesmärgid, eeldatavad tulemused, rakendamise meetod ja nende
kogusumma. Samuti esitatakse neis rahastatavate meetmete kirjeldus, igale
meetmele eraldatud summa ja rakendamise orienteeruv ajakava. Toetuste kohta on
neisse märgitud prioriteedid, peamised hindamiskriteeriumid ja maksimaalne
kaasrahastamismäär.
Artikkel 8
Euroopa Liidu finantshuvide kaitse
1.           Komisjon astub vajalikke
samme, tagamaks, et käesoleva määruse alusel rahastatavate tegevuste
rakendamisel kaitstakse liidu finantshuve pettuse, korruptsiooni ja muu
ebaseadusliku tegevuse vastu ennetustegevusega, tõhusa kontrolliga ja alusetult
väljamakstud summade sissenõudmisega ning vajaduse korral tõhusate,
proportsionaalsete ja hoiatavate karistustega.
2.           Komisjonil või tema
esindajatel ja kontrollikojal on õigus auditeerida dokumentide põhjal ja
kohapeal kõiki toetusesaajaid, töövõtjaid ja alltöövõtjaid, keda on käesoleva
programmi alusel rahastatud liidu vahenditest. 
Euroopa Pettustevastane Amet (OLAF) võib
korraldada sellise rahastamisega otseselt või kaudselt seotud ettevõtjate
tööruumides kohapealseid kontrolle, mis peavad toimuma määruses (Euratom, EÜ)
nr 2185/96 sätestatud korras ning mille eesmärk on teha kindlaks, kas
toetuslepingu, toetuse andmise otsuse või liidu eelarvest rahastamise lepinguga
seoses esineb pettust, korruptsiooni või mis tahes muud liidu finantshuve
kahjustavat ebaseaduslikku tegevust. 
Ilma et see piiraks esimese ja teise lõigu
kohaldamist, antakse kolmandate riikide ja rahvusvaheliste organisatsioonidega
sõlmitud lepingutega, toetuslepingutega ja toetuse määramise otsustega, samuti
käesoleva määruse rakendamisest tulenevate lepingutega komisjonile,
kontrollikojale ja OLAFile selgesõnaliselt õigus selliseks auditeerimiseks ja
kohapealseks kontrolliks.
Artikkel 9
Delegeeritud volituste rakendamine
1.           Komisjonile antakse õigus
võtta vastu delegeeritud õigusakte käesolevas artiklis sätestatud tingimustel. 
2.           Artikli 3 lõikes 2 osutatud
õigus võtta vastu delegeeritud õigusakte antakse komisjonile seitsmeks aastaks
alates käesoleva määruse jõustumise kuupäevast. 
3.           Euroopa Parlament ja nõukogu
võivad artikli 3 lõikes 2 osutatud volituste delegeerimise igal ajal tagasi
võtta. Tagasivõtmise otsusega lõpetatakse selles otsuses nimetatud volituste
delegeerimine. Otsus jõustub järgmisel päeval pärast selle avaldamist Euroopa
Liidu Teatajas või otsuses nimetatud hilisemal kuupäeval. See ei mõjuta
juba jõustunud delegeeritud õigusaktide kehtivust.
4.           Niipea kui komisjon on
delegeeritud õigusakti vastu võtnud, teeb ta selle samal ajal teatavaks Euroopa
Parlamendile ja nõukogule.
5.           Artikli 3 lõike 2 alusel
vastu võetud delegeeritud õigusakt jõustub üksnes juhul, kui Euroopa Parlament
ega nõukogu ei ole kahe kuu jooksul pärast õigusakti teatavakstegemist Euroopa
Parlamendile ja nõukogule esitanud selle suhtes vastuväiteid või kui Euroopa
Parlament ja nõukogu on enne selle ajavahemiku möödumist komisjonile teatanud,
et nad ei esita vastuväiteid. Euroopa Parlamendi või nõukogu algatusel
pikendatakse seda tähtaega kahe kuu võrra.
Artikkel 10
Hindamine
1.           Mitte hiljem kui kuus kuud
enne programmi lõppu esitab komisjon Euroopa Parlamendile ja nõukogule aruande
programmi eesmärkide saavutamise kohta. Kõnealuses aruandes hinnatakse vähemalt
programmi üldist asjakohasust ja järjepidevust, selle elluviimise
tulemuslikkust ning toetusesaajate tööprogrammide üldist ja individuaalset
tulemuslikkust artiklis 2 sätestatud eesmärkide saavutamise seisukohast.
2.           Aruanne edastatakse
teavitamise eesmärgil Euroopa Majandus- ja Sotsiaalkomiteele.
Artikkel 11
Kehtetuks
tunnistamine
Otsus 716/2009/EÜ tunnistatakse kehtetuks
alates 1. jaanuarist 2014.
Artikkel 12
Jõustumine
Käesolev määrus jõustub kahekümnendal päeval
pärast selle avaldamist Euroopa Liidu Teatajas.
Käesolev määrus on tervikuna siduv ja
vahetult kohaldatav kõikides liikmesriikides.
Brüssel,
Euroopa Parlamendi nimel                           Nõukogu
nimel
president                                                        eesistuja
FINANTSSELGITUS
1.           ETTEPANEKU/ALGATUSE RAAMISTIK 
1.1.        Ettepaneku/algatuse nimetus 
Ettepanek
Euroopa Parlamendi ja nõukogu otsuse kohta, millega kehtestatakse liidu
programm, mille alusel toetatakse teatavaid tegevusi finantsaruandluse ja
auditeerimise valdkonnas perioodil 2014–2020
1.2.        Asjaomased
poliitikavaldkonnad vastavalt tegevuspõhise juhtimise ja eelarvestamise
(ABM/ABB) struktuurile[17] 
Poliitikavaldkond: 12 Siseturg ja teenused 
Tegevus:
Finantsteenused ja kapitaliturud 
1.3.        Ettepaneku/algatuse liik 
¨ Ettepanek/algatus
käsitleb uut meedet 
¨ Ettepanek/algatus
käsitleb uut meedet, mis tuleneb katseprojektist / ettevalmistavast meetmest[18] 
X Ettepanek/algatus käsitleb olemasoleva meetme
pikendamist 
¨ Ettepanek/algatus
käsitleb ümbersuunatud meedet 
1.4.        Eesmärgid
1.4.1.     Komisjoni mitmeaastased
strateegilised eesmärgid, mida ettepaneku/algatuse kaudu täidetakse 
Edendada
IFRSide ülemaailmset vastuvõtmist 
Tagada
ELi kaal IFRSide kujundamise mõjutamisel 
Aidata
kaasa auditi standardite koostamise avaliku järelevalve sõltumatusele
1.4.2.     Erieesmärgid ning asjaomased
tegevusalad vastavalt tegevuspõhise juhtimise ja eelarvestamise süsteemile 
Erieesmärk: Parandada siseturu toimimise
tingimusi, toetades rahvusvaheliste finantsaruandluse ja auditeerimise
standardite läbipaistvat ja sõltumatut väljatöötamist.
Asjaomased tegevusalad vastavalt tegevuspõhise juhtimise ja
eelarvestamise süsteemile: 
12 03
Finantsteenused ja kapitaliturud
1.4.3.     Oodatavad tulemused ja mõju
Täpsustage, milline
peaks olema ettepaneku/algatuse oodatav mõju toetusesaajatele/sihtrühmale.
Toetusesaajate
(IFRSi sihtasutus, EFRAG, PIOB) rahalise sõltumatuse suurenemine
EFRAGi
varustamine vahenditega, mis on vajalikud tema Euroopa avaliku huvi ülesande
täitmiseks
1.4.4.     Tulemus- ja mõjunäitajad 
Täpsustage, milliste
näitajate alusel hinnatakse ettepaneku/algatuse elluviimist.
 Tulemusnäitaja || Viimased teadaolevad tulemused || Eesmärk 
 IFRSe kasutavate riikide arv || 2012. aastal kasutab IFRSe ligikaudu 120 riiki. || Suurenemine 2020. aastaks 
 Nende standardite protsentuaalne osakaal, mille EL on kinnitanud, võrreldes IASBi poolt 2020. aastaks välja antud standardite arvuga || 29. oktoobri 2012. aasta seisuga oli ELis IFRSidest kinnitatud 89 % (124 standardit 139st). || 2020. aastal 100 %   
 ISAsid kasutavate ELi riikide arv || 2012. aasta lõpu seisuga on 20 liikmesriiki täielikult kinnitanud täpsustatud ISAd. || Kvaliteetsete ISAde vastuvõtmine ja rakendamine kõigis liikmesriikides hiljemalt 2020. aastal. 
1.5.        Ettepaneku/algatuse põhjendus

1.5.1.     Lühi- või pikaajalises
perspektiivis täidetavad vajadused 
Finantsaruandluse
ja auditi valdkonnas toetusesaajate sõltumatuse (sh tajutava sõltumatuse)
suurendamine võimaldab neil täita nende avaliku huvi kohast ülesannet
rahuldavalt.
1.5.2.     Euroopa Liidu meetme
lisandväärtus
Programmi
põhieesmärk on tagada äriühingute raamatupidamisaruannete võrreldavus ja
läbipaistvus kogu ELis ja ülemaailmselt, seega aidates kaasa kapitaliturgude
sujuvale toimimisele EL ja ülemaailmsel tasandil.
EL
on suurim jurisdiktsioon, kes kohaldab IFRSe (määrus 1606/2002). Meie huvides
on muuta rahvusvahelised raamatupidamisstandardid (IFRS) ülemaailmseks
raamatupidamisarvestuse keeleks ning tagada ELi esindatus IFRSi sihtasutuse
avalikus järelevalves (kus liikmelisus järelevalveorganis seotakse rahalise
toetusega). 
Nende
standardite väljatöötamisel on väga tähtis ka Euroopa oluline, usaldusväärne ja
sõltumatu tehniline tulevikku suunatud panus. EFRAG vastutab nende tegevuste
eest.
ELi
võib võtta direktiivi 2006/43 alusel vastu rahvusvahelised
auditeerimisstandardid (ISAd). Seepärast on tal otsene huvi tagada, et need
standardid on kvaliteetsed ning nende vastuvõtmise nõuetekohase protsessi
suhtes kohaldab PIOB sõltumatut avalikku järelevalvet.
1.5.3.     Samalaadsetest kogemustest
saadud õppetunnid
Praegune
rahastamine on seni vastanud ootustele.
1.5.4.     Kooskõla ja võimalik koostoime
muude asjaomaste meetmetega
Euroopa
Komisjon osaleb aktiivselt toetusesaajate juhtimisreformides.
1.6.        Meetme kestus ja finantsmõju 
X Piiratud kestusega ettepanek/algatus 
–     
X  Ettepanek/algatus hõlmab ajavahemikku
01.01.2014–31.12.2020
–     
¨  Finantsmõju avaldub ajavahemikul AAAA–AAAA 
¨ Piiramatu kestusega
ettepanek/algatus
–     
rakendamise käivitumisperiood hõlmab ajavahemikku
AAAA–AAAA,
–     
millele järgneb täieulatuslik rakendamine.
1.7.        Ettenähtud eelarve täitmise
viisid[19] 
X Otsene tsentraliseeritud eelarve täitmine
komisjoni poolt 
¨ Kaudne tsentraliseeritud eelarve täitmine, mille puhul eelarve täitmise ülesanded on delegeeritud:
–     
¨  rakendusametitele 
–     
¨  ühenduste asutatud asutustele[20] 
–     
¨  riigi avalik-õiguslikele asutustele või avalikke teenuseid
osutavatele asutustele 
–     
¨  isikutele, kellele on delegeeritud konkreetsete meetmete rakendamine
Euroopa Liidu lepingu V jaotise kohaselt ja kes on kindlaks määratud
asjaomases alusaktis finantsmääruse artikli 49 tähenduses 
¨ Eelarve täitmine koostöös liikmesriikidega 
¨ Detsentraliseeritud eelarve täitmine koostöös kolmandate riikidega 
¨ Eelarve täitmine ühiselt rahvusvaheliste organisatsioonidega (täpsustage)
Mitme
eelarvetäitmisviisi valimise korral esitage üksikasjad rubriigis „Märkused”.
Märkused: 
2.           HALDUSMEETMED 
2.1.        Järelevalve ja aruandluse
eeskirjad 
Täpsustage tingimused
ja sagedus.
IFRSi
sihtasutuse puhul: vahe- ja lõpparuanded
EFRAGi
puhul: lõpparuanded ning komisjoni talituste osalemine kõigis EFRAGi komiteedes
PIOBi
puhul: lõpparuanded ja korrapärane tagasiside järelevalverühmale
2.2.        Haldus- ja kontrollisüsteem 
2.2.1.     Tuvastatud ohud 
On
risk, et ei saavutata tegevuseesmärke, kui toetusesaajate tulemi kvaliteet ei
ole kooskõlas algsete eesmärkidega, mida kirjeldati iga-aastastes
ettepanekutes.
On
oht ELi finantshuvidele/mainele juhul, kui komisjoni talitused ei suuda
tuvastada kulutusi, mis ei ole toetuskõlbulikud.
2.2.2.     Ettenähtud kontrollimeetod(id)

Risk,
et tegevuseesmärke ei saavutata:
–
Toetuse saajatelt nõutakse aastaaruande esitamist vastavalt iga programmi
konkreetsetele eesmärkidele ning kooskõlas 25. oktoobri 2012. aasta määruse
(EL, Euratom) nr 966/2012 (Euroopa Liidu üldeelarve suhtes kohaldatavate
finantseeskirjade kohta) suunistega.
–
Siseturu ja teenuste peadirektoraadis vastutavad tegevusüksused on
korrapäraselt kontaktis toetuse saajatega ning eelkõige osalevad kõigis EFRAGi
komiteedes.
Oht
ELi finantshuvidele:
–
Toetuste kohustuste assigneeringute ja maksete kontrollid siseturu ja teenuste
peadirektoraadis järgivad tugevdatud finantsahelat ning koosnevad asjaomaste
tõendavate dokumentide, sealhulgas vahe- ja lõpparuannete, auditeeritud
raamatupidamisaruannete ja peadirektoraadi nõutud konkreetsete dokumentide
kontrollimisest. Need kontrollid dokumenteeritakse kontrollnimekirjades, mida
korrapäraselt täidavad kõik isikud, kes osalevad asjaomastes finantstehingutes (OIA,
OVA, OVA2, FIA, FVA, FVA2, AO), sealhulgas teostab peadirektoraadi finantsüksus
finants- ja õigusküsimuste kontrolle makse tegemise heakskiitmiseks.
–
Peadirektoraadi finantsüksus teostab korrapäraselt kohapealseid kontrolle iga
toetusesaaja suhtes ning tehingute valimi substantiivseid kontrolle, et hinnata
toetusesaaja finants- ja sisekontrolli süsteemi ning annab eelarvevahendite
käsutajale täiendava kindluse ELi finantshuvide piisava kaitstuse kohta.
Maksimaalne
veamäär jääks alla 2 %.
Kontrollide
maksumus oleks ligikaudu 0,5 täistööaja ekvivalenti või 63 500 eurot
aastas.
Kontrollidest
saadav kasu oleks, et 100 % aastas eraldatud summadest kasutatakse
asjakohaselt ning järgides usaldusväärse finantsjuhtimise põhimõtet.
2.3.        Pettuse ja eeskirjade eiramise
ärahoidmise meetmed 
Täpsustage
rakendatavad või kavandatud ennetus- ja kaitsemeetmed
Tugevdatud
finantsahelad koos nii tegevusliku kui ka finantsilise eelkontrolliga 
Toetuse
saaja raamatupidamisaruannete, aastaaruannete ja auditeerimistunnistuse korrapärane
analüüs 
Korrapärased
auditid kohapeal, et kontrollida eelarvesüsteeme ja kontrolle
3.           ETTEPANEKU/ALGATUSE HINNANGULINE
FINANTSMÕJU 
3.1.        Mitmeaastase
finantsraamistiku rubriigid ja kulude eelarveread, millele mõju avaldub 
·      Olemasolevad eelarveread[21]
Järjestage mitmeaastase
finantsraamistiku rubriikide ja iga rubriigi sees eelarveridade kaupa
 Mitmeaastase finantsraamistiku rubriik || Eelarverida || Assigneeringute liik || Rahaline osalus 
 Number Nimetus || Liigendatud/ liigendamata ([22]) || EFTA[23] riigid || Kandidaatriigid[24] || Kolmandad riigid || Rahaline osalus finantsmääruse artikli 18 lõike 1 punkti aa tähenduses 
 1 || 12.0301 Standardid, finantsaruandluse ja auditeerimise valdkonnas[25] || Liigendatud || EI || EI || EI || EI 
·      Uued eelarveread, mille loomist taotletakse: Ei kohaldata
3.2.        Hinnanguline mõju kuludele 
3.2.1.     Üldine hinnanguline mõju
kuludele 
miljonites eurodes, jooksevhindades (kolm kohta pärast
koma)
 Mitmeaastase finantsraamistiku rubriik: || Number 1 || Rubriik: Arukas ja kaasav majanduskasv 
 Siseturu ja teenuste peadirektoraat ||   ||   || 2014 || 2015 || 2016 || 2017 || 2018 || 2019 || 2020 || 2021 || KOKKU 
  Tegevusassigneeringud ||   ||   ||   ||   ||   ||   ||   ||   ||   
 12.0301 Rahvusvaheliste Finantsaruandlusstandardite Sihtasutus (IFRS Foundation) || Kulukohustused || (1) || 4,335 || 4,422 || 4,510 || 4,600 || 4,692 || 4,786 || 4,882 || 0 || 32,227 
 Maksed || (2) || 3,251 || 4,400 || 4,488 || 4,578 || 4,669 || 4,763 || 4,858 || 1,220 || 31,007 
 12.0301 EFRAG || Kulukohustused || (1a) || 3,162 || 3,225 || 3,290 || 3,356 || 3,423 || 3,491 || 3,561 || 0 || 23,508 
 Maksed || (2a) || 2,372 || 3,209 || 3,274 || 3,339 || 3,406 || 3,474 || 3,543 || 0,891 || 22,617 
 12.0301 PIOB || Kulukohustused || (1a) || 0,306 || 0,312 || 0,318 || 0,325 || 0,331 || 0,338 || 0,345 || 0 || 2,275 
 Maksed[26] || (2a) || 0,000 || 0,306 || 0,312 || 0,318 || 0,325 || 0,331 || 0,338 || 0,345 || 1,930 
 Eriprogrammide vahenditest rahastatavad haldusassigneeringud[27] ||   ||   ||   ||   ||   ||   ||   ||   ||   
 Eelarverida nr ||   || (3) || 0 || 0 || 0 || 0 || 0 || 0 || 0 ||   || 0 
 Siseturu ja teenuste peadirektoraadi assigneeringud KOKKU || Kulukohustused || =1+1a +3 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 
 Maksed || =2+2a+3 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 
 ||  Tegevusassigneeringud KOKKU || Kulukohustused || (4) || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 
 || Maksed || (5) || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 
 ||  Eriprogrammide vahenditest rahastatavad haldusassigneeringud KOKKU || (6) ||   || 0 || 0 || 0 || 0 || 0 || 0 || 0 ||   
 || Mitmeaastase finantsraamistiku rubriigi <1> assigneeringud KOKKU || Kulukohustused || =4+ 6 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 
 || Maksed || =5+ 6 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 
 Mitmeaastase finantsraamistiku RUBRIIKIDE 1–4 assigneeringud KOKKU (võrdlussumma) || Kulukohustused || =4+ 6 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 
 Maksed || =5+ 6 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 
 Mitmeaastase finantsraamistiku rubriik: || 5 || „Halduskulud” 
miljonites eurodes (kolm kohta pärast koma)
   ||   || 2014 || 2015 || 2016 || 2017 || 2018 || 2019 || 2020 || KOKKU 
 Siseturu ja teenuste peadirektoraat || 
  Personalikulud || 0,548 || 0,548 || 0,548 || 0,548 || 0,548 || 0,548 || 0,548 || 3,836 || 
  Muud halduskulud || 0,025 || 0,025 || 0,025 || 0,025 || 0,025 || 0,025 || 0,025 || 0,175 || 
 Siseturu ja teenuste peadirektoraat KOKKU || Assigneeringud || 0,573 || 0,573 || 0,573 || 0,573 || 0,573 || 0,573 || 0,573 || 4,011 || 
 Mitmeaastase finantsraamistiku RUBRIIGI 5 assigneeringud KOKKU || (Kulukohustuste kogusumma = maksete kogusumma) || 0,573 || 0,573 || 0,573 || 0,573 || 0,573 || 0,573 || 0,573 || 4,011 
miljonites eurodes (kolm kohta pärast koma)
   ||   || 2014 || 2015 || 2016 || 2017 || 2018 || 2019 || 2020 || KOKKU 
 Mitmeaastase finantsraamistiku RUBRIIKIDE 1–5 assigneeringud KOKKU || Kulukohustused || 8,376 || 8,532 || 8,691 || 8,854 || 9,019 || 9,188 || 9,361 || 62,021 
 Maksed || 6,196 || 8,488 || 8,647 || 8,808 || 8,973 || 9,141 || 9,312 || 59,565 
3.2.2.     Hinnanguline mõju
tegevusassigneeringutele 
–     
¨  Ettepanek/algatus ei hõlma tegevusassigneeringute kasutamist 
–     
X  Ettepanek/algatus hõlmab tegevusassigneeringute
kasutamist, mis toimub järgmiselt: Ei kohaldata (tegevustoetused)
3.2.3.     Hinnanguline mõju
haldusassigneeringutele
3.2.3.1.  Ülevaade 
–     
¨  Ettepanek/algatus ei hõlma haldusassigneeringute kasutamist 
–     
X  Ettepanek/algatus hõlmab haldusassigneeringute
kasutamist, mis toimub järgmiselt:
miljonites eurodes
(kolm kohta pärast koma)
   || 2014 || 2015 || 2016 || 2017 || 2018 || 2019 || 2020 || KOKKU 
 Mitmeaastase finantsraamistiku RUBRIIK 5 ||   ||   ||   ||   ||   ||   ||   ||   
 Personalikulud || 0,548 || 0,548 || 0,548 || 0,548 || 0,548 || 0,548 || 0,548 || 3,836 
 Muud halduskulud || 0,025 || 0,025 || 0,025 || 0,025 || 0,025 || 0,025 || 0,025 || 0,175 
 Mitmeaastase finantsraamistiku RUBRIIK 5 kokku || 0,573 || 0,573 || 0,573 || 0,573 || 0,573 || 0,573 || 0,573 || 4,011 
 Mitmeaastase finantsraamistiku RUBRIIGIST 5 välja jäävad kulud[28] ||   ||   ||   ||   ||   ||   ||   ||   
 Personalikulud ||   ||   ||   ||   ||   ||   ||   ||   
 Muud halduskulud ||   ||   ||   ||   ||   ||   ||   ||   
 Mitmeaastase finantsraamistiku RUBRIIK 5 välja jäävad kulud kokku ||   ||   ||   ||   ||   ||   ||   ||   
 KOKKU || 0,573 || 0,573 || 0,573 || 0,573 || 0,573 || 0,573 || 0,573 || 4,011 
3.2.3.2.   Hinnanguline
personalivajadus 
–     
¨  Ettepanek/algatus ei hõlma personali kasutamist 
–     
X  Ettepanek/algatus hõlmab personali kasutamist,
mis toimub järgmiselt:
Hinnanguline väärtus täistööajale taandatud töötajate täisarvuna (või
maksimaalselt ühe kohaga pärast koma)
   || 2014 || 2015 || 2016 || 2017 || 2018 || 2019 || 2020 
  Ametikohtade loeteluga ette nähtud ametikohad (ametnikud ja ajutised töötajad) 
 XX 01 01 01 (komisjoni peakorteris ja esindustes) || 4,125 || 4,125 || 4,125 || 4,125 || 4,125 || 4,125 || 4,125 
 XX 01 01 02 (delegatsioonides) ||   ||   ||   ||   ||   ||   ||   
 XX 01 05 01 (kaudne teadustegevus) ||   ||   ||   ||   ||   ||   ||   
 10 01 05 01 (otsene teadustegevus) ||   ||   ||   ||   ||   ||   ||   
  Koosseisuväline personal (täistööajale taandatud töötajad)[29] 
 XX 01 02 01 (üldvahenditest rahastatavad lepingulised töötajad, riikide lähetatud eksperdid ja renditööjõud) || 0,375 || 0,375 || 0,375 || 0,375 || 0,375 || 0,375 || 0,375 
 XX 01 02 02 (lepingulised töötajad, kohalikud töötajad, riikide lähetatud eksperdid, renditööjõud ja noored eksperdid delegatsioonides) ||   ||   ||   ||   ||   ||   ||   
 XX 01 04 yy[30] || - peakorteris[31] ||   ||   ||   ||   ||   ||   ||   
 - delegatsioonides ||   ||   ||   ||   ||   ||   ||   
 XX 01 05 02 (lepingulised töötajad, riikide lähetatud eksperdid ja renditööjõud kaudse teadustegevuse valdkonnas) ||   ||   ||   ||   ||   ||   ||   
 10 01 05 02 (lepingulised töötajad, riikide lähetatud eksperdid ja renditööjõud otsese teadustegevuse valdkonnas) ||   ||   ||   ||   ||   ||   ||   
 Muud eelarveread (täpsustage) ||   ||   ||   ||   ||   ||   ||   
 KOKKU || 4,5 || 4,5 || 4,5 || 4,5 || 4,5 || 4,5 || 4,5 
XX osutab asjaomasele poliitikavaldkonnale
või eelarvejaotisele.
Personalivajadused
kaetakse juba meedet haldavate peadirektoraadi töötajatega ja/või töötajate
ümberpaigutamise teel peadirektoraadi siseselt. Vajaduse korral võidakse
personali täiendada meedet haldavale peadirektoraadile iga-aastase vahendite
eraldamise menetluse käigus, arvestades olemasolevate eelarvepiirangutega.
Ülesannete kirjeldus:
 Ametnikud ja ajutised töötajad || 5 AD-kategooria ametnikku ja 6 AST-kategooria ametnikku, proportsionaalselt käsitletavate toimikute arvuga. Ülesanded: kulukohustuste algatajate ülesanded, kontrollijate ülesanded, toetusesaajaga ühenduse hoidmine ja järelevalve 
 Koosseisuvälised töötajad || 1 lepinguline töötaja, proportsionaalselt käsitletavate toimikute arvuga. Ülesanded: registreerimine, abistamine lähetuste kavandamisel ja ettevalmistamisel 
3.2.4.     Kooskõla mitmeaastase
finantsraamistikuga 
–     
X  Ettepanek/algatus on kooskõlas uue mitmeaastase
finantsraamistiku (2014–2020) ettepanekuga.
–     
¨  Ettepanekuga/algatusega kaasneb mitmeaastase finantsraamistiku
asjaomase rubriigi ümberplaneerimine.
Selgitage ümberplaneerimist, osutades asjaomastele
rubriikidele, eelarveridadele ja summadele.
–     
¨  Ettepanekuga/algatusega seoses on vajalik paindlikkusinstrumendi
kohaldamine või mitmeaastase finantsraamistiku läbivaatamine[32].
Selgitage ümberplaneerimist, osutades asjaomastele
rubriikidele, eelarveridadele ja summadele.
3.2.5.     Kolmandate isikute rahaline
osalus 
–     
Ettepanek/algatus ei hõlma kolmandate isikute
poolset kaasrahastamist 
–     
Ettepanek/algatus hõlmab kaasrahastamist, mille
hinnanguline summa on järgmine:
assigneeringud miljonites eurodes (kolm kohta pärast
koma)
   || 2014 || 2015 || 2016 || 2017 || 2018 || 2019 || 2020 || Kokku 
 IFRSi sihtasutuse omavahendid ja kolmandatelt isikutelt saadud vahendid (Toetuse saaja keskmine kaasrahastamine 87 %) || 24,873 || 27,576 || 30,278 || 32,977 || 35,674 || 38,370 || 41,064 || 230,813 
 EFRAGi omavahendid ja kolmandatelt isikutelt saadud vahendid (Toetuse saaja keskmine kaasrahastamine 60%) || 4,338 || 4,675 || 4,910 || 5,044 || 5,277 || 5,409 || 5,439 || 35,093 
 PIOBi omavahendid ja kolmandatelt isikutelt saadud vahendid (Toetuse saaja keskmine kaasrahastamine 78%) || 1,084 || 1,106 || 1,128 || 1,151 || 1,174 || 1,197 || 1,221 || 8,061 
 Kaasrahastatavad assigneeringud KOKKU || 30,295 || 33,357 || 36,316 || 39,172 || 42,126 || 44,976 || 47,724 || 273,967 
3.3.        Hinnanguline mõju tuludele 
–     
X  Ettepanekul/algatusel puudub finantsmõju
tuludele.
–     
¨  Ettepanekul/algatusel on järgmine finantsmõju:
–                   
¨         omavahenditele 
–                   
¨         mitmesugustele tuludele 
[1]               Euroopa
finantsaruandluse nõuanderühm.
[2]               Euroopa
Parlamendi ja nõukogu otsus nr 716/2009/EÜ, 16. september 2009, millega
kehtestatakse ühenduse programm, mille alusel toetatakse teatavaid tegevusi
finantsteenuste, finantsaruandluse ja auditeerimise valdkonnas, ELT L 253,
25.9.2009, lk 8.
[3]               Euroopa
Väärtpaberiturujärelevalve Komitee (CESR), Euroopa Pangandusjärelevalve Komitee
(CEBS), Euroopa Kindlustus- ja Tööandjapensionide Järelevalve Komitee (CEIOPS).
[4]               Korduvad
üleskutsed alates 2009. aasta Londoni deklaratsioonist; viimati 2012. aastal
Los Caboses.
[5]                        http://www.iosco.org/monitoring_board/pdf/Final%20Report%20on%20the%20Review%20of%20the%20IFRS%20Foundation's%20Governance.pdf
[6]               EFRAG on
organ, millele osutatakse IASi määruse põhjenduses 10. 
[7]               Järelevalverühma
liikmed on: Euroopa Komisjon, IOSCO (Rahvusvaheline Väärtpaberijärelevalve
Organisatsioon), BCBS (Baseli pangajärelevalve komitee), IAIS (Rahvusvaheline
Kindlustusjärelevalve Assotsiatsioon), FSB (finantsstabiilsuse nõukogu),
International Forum of Independent Audit Regulators (IFIAR) ning Maailmapank.
[8]               PIOB
teostab IFACi üle järelevalvet avaliku huvi seisukohast. Seega saab PIOBi
partneritena käsitada ka järgmisi kolme IFACi sõltumatut komiteed: IAASB
(Rahvusvaheline Auditeerimise ja Kindlustandvate Töövõttude Standardite
Nõukogu), IESBA (rahvusvaheline arvestusekspertide eetikakoodeksite nõukogu) ja
IAESB (rahvusvaheline raamatupidamisarvestusalase hariduse standardite
nõukogu).
[9]               KOM(2009)
14 (lõplik).
[10]             ELT C , ,
lk .
[11]             ELT L 253,
25.9.2009, lk 8.
[12]             EÜT L 243,
11.9.2002, lk 1.
[13]             ELT L 157,
9.6.2006, lk 87.
[14]             Direktiivi
artikli 26 muudetud tekst vastavalt direktiivi 2006/43/EÜ (mis käsitleb
raamatupidamise aastaaruannete ja konsolideeritud aruannete kohustuslikku
auditit) muutva Euroopa Parlamendi ja nõukogu direktiivi ettepaneku (KOM(2011)
778 (lõplik)) artiklile 1 ning Euroopa Parlamendi ja nõukogu määruse (avaliku
huvi üksuste kohustusliku auditiga seonduvate erinõuete kohta) ettepaneku
(KOM(2011) 779 (lõplik)) artikkel 20.
[15]             Ettepanek:
Euroopa Parlamendi ja nõukogu direktiiv, millega muudetakse direktiivi
2006/43/EÜ, mis käsitleb raamatupidamise aastaaruannete ja konsolideeritud
aruannete kohustuslikku auditit, KOM(2011) 778 (lõplik).
[16]             [...]
[17]             ABM: tegevuspõhine
juhtimine – ABB: tegevuspõhine eelarvestamine.
[18]             Vastavalt
finantsmääruse artikli 49 lõike 6 punktile a või b.
[19]             Eelarve
täitmise viise selgitatakse koos viidetega finantsmäärusele veebisaidil
BudgWeb: http://www.cc.cec/budg/man/budgmanag/budgmanag_en.html
[20]             Määratletud
finantsmääruse artiklis 185.
[21]                    Allpool osutatud
eelarverida 12.0301 tuleneb 2014.–2020. aasta mitmeaastase eelarveraamistiku
nomenklatuurist. See vastab 2007.–2013. aasta mitmeaastase eelarveraamistiku
eelarvereale 12 04 01.
[22]             Liigendatud
assigneeringud / liigendamata assigneeringud.
[23]             EFTA: Euroopa
Vabakaubanduse Assotsiatsioon 
[24]             Kandidaatriigid
ja vajaduse korral Lääne-Balkani võimalikud kandidaatriigid.
[25]             Eelarverida
on esialgne ja võib muutuda pärast iga-aastast menetlust.
[26]             PIOBile
tehtavad maksed tehakse ilma eelmakseteta ja ühe ülekandena järgneval aastal.
[27]             Tehniline
ja/või haldusabi ning ELi programmide ja/või meetmete rakendamiseks antava
toetusega seotud kulud (endised BA read), kaudne teadustegevus, otsene teadustegevus.
[28]             Tehniline
ja/või haldusabi ning ELi programmide ja/või meetmete rakendamiseks antava
toetusega seotud kulud (endised BA read), kaudne teadustegevus, otsene
teadustegevus.
[29]             Lepingulised
töötajad, kohalikud töötajad, riikide lähetatud eksperdid, renditööjõud, noored
eksperdid delegatsioonides. 
[30]             Tegevusassigneeringutest
rahastatavate koosseisuväliste töötajate ülempiiri arvestades (endised B..A
read).
[31]             Peamiselt
struktuurifondid, Euroopa Maaelu Arengu Põllumajandusfond ja Euroopa
Kalandusfond.
[32]             Vt
institutsioonidevahelise kokkuleppe punktid 19 ja 24.